Εγχειρίδιο χρήσης VAIO

Εργασία

# Ανανέωση του υπολογιστή σας VAIO

Αν η λειτουργία του υπολογιστή VAIO δεν είναι πλέον σταθερή, προτείνεται να χρησιμοποιήσετε τη λειτουργία ανανέωσης των Windows. Εκτελέστε τη διαδικασία ανανέωσης του υπολογιστή ακολουθώντας τα παρακάτω βήματα.
Σημείωση

- Τα μοντέλα με μονάδα σταθερής κατάστασης (SSD) 64 GB ή 128 GB δεν υποστηρίζουν τη λειτουργία ανανέωσης. Αν ελέγξετε τη χωρητικότητα της μονάδας σταθερής κατάστασης, πατήστε το κουμπί ASSIST ενώ ο υπολογιστή σας VAIO είναι απενεργοποιημένος, για να εμφανιστεί η οθόνη VAIO Care λειτουργία Επαναφορά συστήματος (VAIO Care Rescue Mode), και επιλέξτε Έναρξη ρύθμισης BIOS (Start BIOS setup).

1. Πατήστε το κουμπί ASSIST ενώ είναι απενεργοποιημένος ο υπολογιστής VAIO.

Εμφανίζεται η οθόνη VAIO Care λειτουργία Επαναφορά συστήματος (VAIO Care Rescue Mode).

1. Επιλέξτε Πραγματοποιήστε επαναφορά ή συντήρηση του συστήματός σας (Recover or maintain your system).

Ακολουθήστε τις οδηγίες που εμφανίζονται στην οθόνη μέχρι να εμφανιστεί η οθόνη Επιλέξτε ένα από τα παρακάτω (Choose an option).

1. Επιλέξτε Αντιμετώπιση προβλημάτων (Troubleshoot) και Ανανέωση (Refresh your PC).

Τα περισσότερα δεδομένα χρήστη που έχουν αποθηκευτεί στην ενσωματωμένη συσκευή αποθήκευσης, ορισμένες ρυθμίσεις των Windows και όλες οι εφαρμογές που έχουν ληφθεί από το Windows Store θα διατηρηρθούν μετά την ανανέωση του υπολογιστή σας VAIO. Ωστόσο, ενδεχομένως να μη διατηρηθούν ορισμένες ρυθμίσεις εφαρμογών ή ορισμένα αρχεία στους αντίστοιχους φακέλους.
Επιβεβαιώστε την ακόλουθη λίστα όπου αναφέρονται οι ρυθμίσεις που θα διατηρηθούν και τα δεδομένα που θα διαγραφούν μετά την ανανέωση του υπολογιστή σας.

### Ρυθμίσεις που θα διατηρηθούν μετά την ανανέωση του υπολογιστή VAIO

Οι ακόλουθες ρυθμίσεις θα διατηρηθούν μετά την εκτέλεση της λειτουργίας VAIO.

- Ρυθμίσεις βιβλιοθήκης

- Λογαριασμοί χρηστών (τοπικοί, τομέα, λογαριασμός Microsoft) και ιδιότητες μέλους σε ομάδες

- Ρυθμίσεις τομέα

- Ρυθμίσεις Windows Update

- Φόντο οθόνης έναρξης και οθόνης κλειδώματος

- Θέματα επιφάνειας εργασίας

- Διεθνείς ρυθμίσεις

- Προφίλ ασύρματου δικτύου

- Ρυθμίσεις που διαμορφώνονται στην οθόνη Windows Welcome

### Δεδομένα που θα διαγραφούν μετά την ανανέωση του υπολογιστή VAIO

Τα δεδομένα που βρίσκονται στους φακέλους που ορίζονται παρακάτω θα διαγραφούν μετά την ανανέωση του υπολογιστή σας VAIO.

- \Windows

- \Αρχεία Εφαρμογών

- \Αρχεία εφαρμογών (x86)

- \ProgramData

- \Χρήστες\<Όνομα χρήστη>\AppData

Σημείωση

- Αποθηκεύστε εκ των προτέρων τα σημαντικά δεδομένα.

- Τα δεδομένα με προστασία πνευματικών δικαιωμάτων, όπως τα δεδομένα ψηφιακών εκπομπών ή τα αρχεία μουσικής που οργανώνονται από εφαρμογές αναπαραγωγής ψηφιακών μέσων, ενδεχομένως να μην είναι διαθέσιμα, ακόμα κι αν τα δεδομένα διατηρηθούν στην ίδια θέση μετά την ανανέωση του υπολογιστή σας VAIO.
  Για αναλυτικές οδηγίες, ανατρέξτε στο αρχείο βοήθειας της εφαρμογής που χρησιμοποιείτε.

Υπόδειξη

- Οι εφαρμογές που είναι εγκατεστημένες κατά την παράδοση και όσες έχουν εγκατασταθεί από το Windows Store διατηρούνται, ενώ οι όλες οι εφαρμογές Επιφάνειας εργασίας που εγκαταστήσατε μετά την αγορά θα διαγραφούν.

Σχετικό θέμα
Πληροφορίες για την ανάκτηση
Ανάκτηση από την περιοχή επαναφοράς
Ανάκτηση από τους δίσκους επαναφοράς
Σημειώσεις για την ανάκτηση