Εγχειρίδιο χρήσης VAIO

Εργασία

# Εισαγωγή/Αφαίρεση καρτών μνήμης SD

Ο υπολογιστής σας VAIO διαθέτει υποδοχή για κάρτα μνήμης SD. Μπορείτε να χρησιμοποιείτε αυτήν την υποδοχή για να μεταφέρετε δεδομένα ανάμεσα σε ψηφιακές κάμερες, βιντεοκάμερες, συσκευές αναπαραγωγής μουσικής και άλλες συσκευές ήχου/εικόνας.
Η υποδοχή του υπολογιστή για κάρτα μνήμης SD είναι συμβατή με τις ακόλουθες κάρτες μνήμης:

- Κάρτα μνήμης SD

- Κάρτα μνήμης SDHC

- Κάρτα μνήμης SDXC

## Για να εισαγάγετε μια κάρτα μνήμης SD

1. Εντοπίστε την υποδοχή για κάρτα μνήμης SD.

1. Κρατήστε την κάρτα μνήμης SD με το βέλος να δείχνει προς την υποδοχή και σύρετέ την προσεκτικά μέσα στην υποδοχή έως ότου κουμπώσει στη θέση της.

Το εικονίδιο της κάρτας μνήμης SD θα εμφανιστεί στο παράθυρο Υπολογιστής (Computer) [Πληροφ.] μετά από την εισαγωγή της κάρτας στην υποδοχή.
Σημείωση

- Προσέχετε να μην εισάγετε τις κάρτες μνήμης SD με εσφαλμένο προσανατολισμό. Αν πιέσετε μια κάρτα μνήμης SD να εισέλθει στην υποδοχή ανάποδα, ενδέχεται η υποδοχή να υποστεί βλάβη. Για περισσότερες πληροφορίες, ανατρέξτε στο εγχειρίδιο της κάρτας μνήμης SD.

- Το εικονίδιο της κάρτας μνήμης SD εμφανίζεται στο παράθυρο Υπολογιστής (Computer) [Πληροφ.] μόνο αφού εισαγάγετε την κάρτα στην υποδοχή.

Υπόδειξη

- Κατά την εισαγωγή της κάρτας μνήμης SD στην υποδοχή για πρώτη φορά, ενδέχεται να σας ζητηθεί να εγκαταστήσετε το πρόγραμμα οδήγησης. Αν σας ζητηθεί κάτι τέτοιο, ακολουθήστε τις οδηγίες που εμφανίζονται στην οθόνη για να εγκαταστήσετε το πρόγραμμα οδήγησης.

- Όταν πραγματοποιείται ανάγνωση ή εγγραφή δεδομένων από/προς την κάρτα μνήμης SD, η ενδεικτική λυχνία πρόσβασης σε μέσο αποθήκευσης είναι αναμμένη.

## Για να αφαιρέσετε μια κάρτα μνήμης SD

1. Εντοπίστε την υποδοχή για κάρτα μνήμης SD.

1. Βεβαιωθείτε ότι η ενδεικτική λυχνία πρόσβασης σε μέσο αποθήκευσης είναι σβηστή.

1. Ωθήστε την κάρτα μνήμης SD προς τον υπολογιστή σας VAIO κι έπειτα αφήστε τη.

1. Τραβήξτε την κάρτα μνήμης SD, για να την αφαιρέσετε από την υποδοχή.

Σχετικό θέμα
Σημειώσεις για τη χρήση καρτών μνήμης SD